Per çò d’aute, París qu’ei un bon gojat: ac accèpte tot reiauments e non ei escrupulós ena eleccion de Venus; eth sòn Calipige ei hotentota; damb era condicion d’arrir-se’n tot ac perdone; era lejor lo divertís, era deformitat l’alègre, eth vici lo distrè; que se pòt èster coquin en èster badinaire; ne autanplan era ipocresia, aguest cinisme suprèm, l’incomòde; ei tan literari, que non se tape eth nas dauant de Basili, ne s’escandalize mès des paraules de Tartufo, que Horacio deth “sanglòt” de Priapo.